text: Voldsomt skybrud rammer Hedensted
  28 juli 2015 kl. 15.36
  Et voldsomt skybrud har tirsdag eftermiddag ramt Hedensted-området. Flere biler blev fanget i vandet i viadukten under jernbanen i Bredgade i Hedensted og andre lave punkter i byen.
  Ved 17-tiden blev store dele af Hedensted ramt af et voldsomt skybrud, der på kort tid gav store mængder regn - og ganske få minutter senere skinnede solen atter, mens bilister forsøgte at liste sig gennem store vandmasser.
  Kort før klokken 16 udsendte DMI varsel om skybrud i store dele af det østlige Jylland - og det viste sig altså at holde vand.
  - Det er et lavtryk på vej op til Himmerland, der smider en masse byger af sig. Nogle af de byger kan helt lokalt medføre skybrud. Langtfra alle steder får skybrud og umiddelbart er der størst risiko omkring Midt- og Østjylland ned til Vejle, advarer DMI.
  Der er risiko for, at der lokalt kan falde 15 og 25 millimeter regn på 30 minutter. For at et kraftigt regnvejr kan kaldes skybrud, skal der falde 15 millimeter regn på en halv time.
  DMI risiko for skybrud. : http://t.co/HsShtHFM2H pic.twitter.com/mKu37o40LT
  
  ADVARSEL. Mange steder i politikredsen står der meget vand på kørebanen grundet kraftig regn. Risiko for aquaplaning. Kør forsigtigt.
  
  